b'\n_START_ARTICLE_\nT\xd0\xb0rantela\n_START_PARAGRAPH_\nTarantela (it. Tarantella)\xc2\xa0\xe2\x80\x93 ital\xc5\xb3 liaudies \xc5\xa1okis, atliekamas akomponuojant gitara, tamburinu ir kastanjet\xc4\x97ms (Sicilijoje). 6/8 arba 3/8 metras._NEWLINE_Apie tarantelos atsiradimo istorij\xc4\x85 byloja daug legend\xc5\xb3. Nuo XV a. du \xc5\xa1imtme\xc4\x8dius tarantela buvo laikoma vieninteliu \xe2\x80\x9etarantizmo\xe2\x80\x9c- beprotyb\xc4\x97s, sukeltos \xc4\xafkandus vorui tarantului\xc2\xa0\xe2\x80\x93 gydymo b\xc5\xabdu. Beje, ir voro, ir \xc5\xa1okio pavadinimas kil\xc4\x99s i\xc5\xa1 piet\xc5\xb3 Italijos miesto Taranto pavadinimo. XVI a. po Italij\xc4\x85 klajojo special\xc5\xabs orkestrai, kuriems akomponuojant \xc5\xa1okdavo sergantieji. Tarantelos muzika paprastai improvizacinio pob\xc5\xabd\xc5\xbeio. Jai b\xc5\xabdingi ilgi melodijos perdirbimai su i\xc5\xa1pl\xc4\x97stais kadenciniais papildymais. Tarantelos pagrindu paimamas koks nors motyvas arba ritmin\xc4\x97 fig\xc5\xabra. Ankstyvuose pavyzd\xc5\xbeiuose tai b\xc5\xabdavo dviej\xc5\xb3 dali\xc5\xb3 metre. Daugkartinis to motyvo pakartojimas klausytojus ir \xc5\xa1okan\xc4\x8diuosius veikdavo u\xc5\xbeburian\xc4\x8diai, " hipnotizuojan\xc4\x8diai". Choreografija pasi\xc5\xbeym\xc4\x97jo ekstazi\xc5\xa1kumu\xc2\xa0\xe2\x80\x93 u\xc5\xbesimir\xc5\xa1imo apimtas \xc5\xa1okis gal\xc4\x97jo t\xc4\x99stis kelias valandas. \xc5\xa0okiui akomponuodavo fleita, kastanjet\xc4\x97s, kokie nors mu\xc5\xa1amieji, kartais balsas.'